EUROPA-KOMMISSIONEN Bruxelles, den 29.7.2019 COM(2019) 367 final RAPPORT FRA KOMMISSIONEN TIL EUROPA-PARLAMENTET OG RÅDET on EAGF expenditure







































































Early Warning System No 4-6/2019



Indholdsfortegnelse 1.EGFL-budgetproceduren 2019 2.Formålsbestemte indtægter til EGFL 3.Bemærkninger til den foreløbige gennemførelse af EGFL-budgettet for 2019 3.1. Markedsforanstaltninger 3.1.1. Olivenolie 3.1.2. Frugt og grøntsager 3.1.3. Produkter henhørende under vinsektoren 3.1.4. Salgsfremmende foranstaltninger 3.1.5. Mælk og mejeriprodukter 3.2. Direkte betalinger 3.2.1. Afkoblet direkte betalinger

3.2.2. Andre direkte betalinger 4.Forbrug af formålsbestemte indtægter til EGFL 5.Konklusioner Bilag: Foreløbigt forbrug af EGFL-bevillinger pr. 30. april 2019 1.EGFL-budgetproceduren 2019 Den 12. december 2018 vedtog Europa-Parlamentet Den Europæiske Unions almindelige budget for 2019. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 192 mio. EUR og 43 116 mio. EUR til direkte betalinger og markedsrelaterede udgifter. Forskellen på de to bevillingstypers beløbsstørrelser skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger. 2.Formålsbestemte indtægter til EGFL Indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder udgør de formålsbestemte indtægter, der skal anvendes til finansiering af EGFL-udgifter, jf. artikel 43 i forordning (EU) nr. 1306/2013. I henhold til disse bestemmelser kan formålsbestemte indtægter dække finansieringsbehovene for alle former for EGFL-udgifter. De indtægter, der eventuelt ikke anvendes i regnskabsåret, vil automatisk blive fremført til det følgende regnskabsår . EGFL's budget for 2019 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger ·skønnene over de formålsbestemte indtægter, der vil blive opkrævet i løbet af regnskabsåret ·fremførslen af saldoen af de formålsbestemte indtægter, der er til rådighed fra det foregående regnskabsår. Kommissionen tog i sit forslag til bevillinger til opførelse på EGFL's budget for 2019 hensyn til de forventede samlede formålsbestemte indtægter og anmodede i forslaget til budget for 2019 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2019 anslog Kommissionen de disponible formålsbestemte indtægter til 1 078 mio. EUR, bestående af: ·de formålsbestemte indtægter, der forventes genereret i løbet af regnskabsåret 2019, og som anslås til 634 mio. EUR (henholdsvis 499 mio. EUR fra korrektioner som følge af den efterprøvede regnskabsafslutning og 135 mio. EUR fra uregelmæssigheder)

·de formålsbestemte indtægter, der skal fremføres fra 2018, og som anslås til 444 mio. EUR. Kommissionen har afsat disse anslåede indtægter på 1 078 mio. EUR til følgende ordninger: ·140 mio. EUR til driftsfondene for producentorganisationer i frugt- og grøntsagssektoren ·938 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger udgør: ·849 mio. EUR til driftsfondene for producentorganisationer i frugt- og grøntsagssektoren ·17 149 mio. EUR til grundbetalingsordningen. Af bilaget, der viser den foreløbige gennemførelse af 2019-budgettet, fremgår budgetbevillingerne på artikelniveau til frugt- og grøntsagssektoren og til afkoblede direkte betalinger uden hensyntagen til ovennævnte formålsbestemte indtægter. De viser de vedtagne bevillinger til disse artikler, som beløber sig til henholdsvis 715 mio. EUR og 34 388 mio. EUR. Sammen med indtægterne til disse artikler er beløbene i budgettet for 2019 på i alt 855 mio. EUR til frugt og grøntsager og 35 326 mio. EUR til afkoblede direkte betalinger. 3.Bemærkninger til den foreløbige gennemførelse af EGFL-budgettet for 2019 Af bilaget til denne rapport fremgår budgettets foreløbige gennemførelse i perioden fra den 16. oktober 2018 til den 30. april 2019. Gennemførelsesniveauet sammenlignes med udgiftsprofilen i det varslingssystem, der blev indført ved artikel 28 i Rådets forordning (EU) nr. 1306/2013. 3.1.Markedsforanstaltninger Bevillingsforbruget var lavere end forventet i sektorerne for olivenolie og vin og salgsfremstød for landbrugsprodukter og mælk. Gennemførelsen af budgettet i frugt- og grøntsagssektoren går imidlertid bedre end forventet. 3.1.1.Olivenolie Ved udgangen af april var udgifterne til kvalitetsforbedringsprogrammer 9 mio. EUR lavere (eller -20 %) end forventet sammenlignet med udgiftsprofilen. Det budgetterede beløb forventes anvendt ved årets udgang. 3.1.2.Frugt og grøntsager De udgifter, der er anmeldt i denne sektor, ligger næsten 53 mio. EUR (eller + 7 procentpoint) over profilen. Det forventes dog på nuværende tidspunkt, at det samlede budgetterede beløb vil være tilstrækkeligt til at dække alle behov. 3.1.3.Produkter henhørende under vinsektoren Til denne budgetartikel ligger de hidtil anmeldte udgifter 4 procentpoint eller 44 mio. EUR under udgiftsprofilen. Den lille afvigelse betragtes som midlertidig, og det budgetterede beløb forventes anvendt inden årsafslutningen.

3.1.4.Salgsfremmende foranstaltninger Den afvigelse på -15 procentpoint fra profilen (eller -27 mio. EUR) betragtes som midlertidig, og det budgetterede beløb forventes anvendt inden årsafslutningen. 3.1.5.Mælk og mejeriprodukter Afvigelsen fra udgiftsprofilen på -66 mio. EUR skyldes medlemsstaternes anmeldelse af fortjenester (i forhold til regnskabsværdien) ved salg af skummetmælkspulver. Der blev i regnskabsåret 2018 bogført en afskrivning ved årets udgang af de offentlige lagre af skummetmælkspulver for at tilpasse lagerværdien til den forventede salgspris på det pågældende tidspunkt. Markedet har siden da været konstant stigende. Skummetmælkspulver sælges derfor til en højere pris end den regnskabsmæssige værdi, hvilket resulterer i de fortjenester, som medlemsstaterne har anmeldt. 3.2.Direkte betalinger Udnyttelsen af bevillingerne til direkte betalinger er lidt højere end forventet. 3.2.1.Afkoblet direkte betalinger De anmeldte udgifter ligger på 624 mio. EUR eller 1,8 procentpoint over profilen. Omfordelingsbetalingen og betalingen for landbrugsmetoder, der er til gavn for klimaet og miljøet, er i overensstemmelse med profilen. Betalingen til landbrugere i områder med naturbetingede begrænsninger ligger lidt under udgiftsprofilen (-4,5 procentpoint), mens udgifterne til de tre andre ordninger under denne budgetartikel ligger over udgiftsprofilen, navnlig grundbetalingsordningen (+489 mio. EUR). 3.2.2.Andre direkte betalinger De udgifter, der er anmeldt under denne budgetpost, svarer til profilen. 4.Forbrug af formålsbestemte indtægter til EGFL Tabellen i bilaget viser, at der ved udgangen af april 2019 var blevet opkrævet formålsbestemte indtægter på 283,2 mio. EUR, hvilket er 4,8 mio. EUR mere end forventet på tidspunktet for vedtagelsen af budgettet for 2019. Der er navnlig tale om: ·indtægter fra korrektioner som følge af afgørelser om regnskabsafslutning og afgørelser om efterprøvende regnskabsafslutning på 200,2 mio. EUR ·indtægter fra uregelmæssigheder på 81,6 mio. EUR ·de sidste indtægter fra mælkeafgiften svarende til 1,4 mio. EUR. Med de 448,8 mio. EUR i formålsbestemte indtægter, der er overført fra det foregående år, er der således et beløb på 732,0 mio. EUR i formålsbestemte indtægter til rådighed pr. 30. april 2019. Der forventes at blive opkrævet yderligere beløb i løbet af regnskabsåret. 5.Konklusioner